**Eu te-am purtat în mine, o viață, Asinor!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu te-am purtat în mine, o viață, Asinor!

Să nu te temi de noapte, iubita mea din stele,

noaptea-i calea noastră către-un tărâm de vis,

tu ai venit din lumea rămasă pe Tanis,

Asinor, să fii precum o stea pe cerul vieții mele!

Tu mi-ai schimbat destinul, mirabila mea fee,

ai venit din lumea-ți, în lumea-mi să te pierzi

și cum lucesc pe boltă ochii Căii Lactee

așa lucesc în noapte, superbii tăi ochi verzi!

M-am temut de noapte, mi-ai adus lumină

să nu te temi de noapte, dulcea mea regină

venită dintre stele cu-același vis de dor,

eu te-am purtat în mine, o viață, Asinor!